किसी पुरुष को बताना कि आप उसको पसंद करती हैं किसी पुरुष के प्रति अपना प्रेम प्रदर्शित करना किसी पुरुष को यह बताने के लिए छेड़ छाड़ करना कि आप उसे पसंद करती हैं
स्वाभाविक है कि, वह चकित होगा कि आप ऐसा क्यों पूछ रही हैं। और यदि आप प्रश्न पूछने से पहले से ही उस पर बहुत ध्यान दे रही हों या अदाएं दिखाती रही हों, तब तो उसको यह स्पष्ट ही हो जाएगा कि आप इसलिए पूछ रही हैं क्योंकि आप उसको पसंद करती हैं। चाहे आपको पहले से ही क्यों न मालूम हो कि वह अकेला है (क्योंकि शायद आपने उसके मित्रों से पता लगा ही लिया होगा), तब भी आप पूछ सकती है। इसको भी, उसमें अपनी रुचि दिखाने की एक और विधि ही समझिए।  जब आप कुछ समय तक बातें कर चुकी हों तब आप इसको यूं ही बातचीत में ला सकती हैं। यदि आप उसके साथ छेड़छाड़ कर चुकी हों और उसने भी आप पर ध्यान दिया हो और प्रतिक्रिया व्यक्त की हो, तब आप सामने आ सकती हैं और पहले भी पूछ सकती हैं। विशेषकर यदि आपको लगता हो कि आग दोनों तरफ से ही बराबर लगी हो। आप उससे सीधे ही पूछ सकती हैं: “क्या आप अकेले है?”, “क्या आपकी कोई गर्लफ्रेंड है?” या आप थोड़े चुलबुले तरीके से पूछ सकती हैं: “तो आपकी गर्लफ्रेंड कहाँ है?” “क्या आप यहाँ पर अकेले हैं?” उसका उत्तर मिलने पर जवाब में प्रतिक्रिया देने के लिए तैयार रहिए। यदि वह कहता है कि वह अकेला है, तब आप प्रत्युत्तर में कह सकती हैं “बहुत बढ़िया” और फिर मुस्कुरा सकती हैं। और यदि आप बोल्ड महसूस कर रही हों तब आप उस पर झुक कर धीमे स्वर में कह सकती हैं, “तब तो मैं सौभाग्यशाली हूँ।“ यदि वह कहता है कि वह पहले ही किसी के साथ संबंध में है, तब सबसे अच्छा तो यही होगा कि आप सम्मान के साथ वहीं से पीछे हट जाइए। बातचीत को एकाएक समाप्त कर देने के स्थान पर, और पल को हलका फुलका बनाए रखने के लिए, आप उसको यह कह कर चिढ़ा सकती हैं, “धत तेरे की, मुझे बहुत देर हो गई।“ बात को गोल मोल कहने या संकेत देने के स्थान पर, ताकि उसको समझ में आ जाये, उसको यह बताने की हिम्मत जुटाइए कि आप उसे पसंद करती हैं। एक ऐसा पल खोज निकालिए जिसमें आप दोनों एकांत में बातें कर सकें। आप इस पल को चाहें तो गंभीर बना सकती हैं, या हलका फुलका। आप उससे क्या और कैसे कहती हैं, यह इस पर निर्भर करेगा कि आप उसे कितना पसंद करती हैं।  यदि आप बोल्ड तथा स्पष्टवक्ता हैं तब कहिए, “सुनिए, मैं आपको पसंद करती हूँ। मैं दोस्त से अधिक कुछ बनना चाहती हूँ।“ इस विधि से आप उसको वास्तव में एक कोने में ला कर खड़ा कर देती हैं। मगर आपको शीघ्र ही पता चल जाएगा कि वह भी आपको पसंद करता है अथवा नहीं। उसको बताइये कि आपको लगता है कि वह आकर्षक है और सुझाव दीजिये कि आप दोनों को और अधिक साथ साथ घूमना फिरना चाहिए। जहां एक ओर यह भी किसी व्यक्ति को यह बताने की एक सीधी विधि है कि आप उसे पसंद करती हैं, वहीं दूसरी ओर यह अपनी भावनाओं के प्रदर्शन की एक अधिक अनौपचारिक विधि भी है। इससे, उस पर से, तुरंत प्रतिक्रिया देने का दबाव हट जाता है क्योंकि आप केवल साथ में और मौज मज़ा करने का सुझाव दे रही होती हैं। ऐसा कहने का प्रयास करिए, “मुझे लगता है कि आप आकर्षक हैं और मज़ेदार भी। हमें और भी अधिक, साथ साथ घूमना फिरना चाहिए।“ यदि आप आश्वस्त हों, परंतु अपनी भावनाओं को साफ साफ नहीं व्यक्त करना चाहती हों, तब उसे डेट पर बाहर चलने का आमंत्रण दीजिये। आप यह व्यक्तिगत रूप से भी कर सकती हैं, या फोन अथवा टेक्स्ट से भी। उसको पता चलने दीजिये कि आपको उसके साथ अच्छा लगता है तथा आप उसे बेहतर तरीके से जानने के लिए उसके साथ कुछ और समय बिताना चाहेंगी। आप कह सकती हैं, “आपके साथ पिछले दिनों बिताए हुये समय में बहुत अच्छा लगा। आप बहुत मज़ेदार हैं। मैं आपके साथ और समय व्यतीत करना चाहूंगी। बस केवल हम दोनों। क्या आप कभी साथ में कहीं चलना चाहेंगे?” पूछने से पहले बाहर कहाँ जाना है इसके संबंध में विचार कर लीजिये। आप उसे बाहर चलने को कह रही हैं। आप यह तो नहीं चाहेंगी कि पाँसा पलट कर उसी को सारी योजना बनाने दें। शायद आप अभी भी आमने सामने बताने की हिम्मत नहीं जुटा पायी हैं। या शायद जब आप परेशान होती हैं तब आपके शब्द लड़खड़ा जाते हैं। कोई बात नहीं, क्योंकि टेक्स्ट भेजना भी ठीक ही है।  आप उसे टेक्स्ट संदेश, अपनी भावनाओं को उसी प्रकार व्यक्त करते हुये भेज सकती हैं, जैसे कि वह आपके सामने ही खड़ा हो। इस पर निर्भर करते हुये कि, आप उसे कितनी अच्छी तरह से जानती हैं, आप अपने संदेश को या तो गंभीर बना सकती हैं, या हलका फुलका। यह एक हलके फुल्के संदेश का नमूना है, “मुझे लगता है कि आप वास्तव में हॉट हैं। कहीं बाहर चलना चाहेंगे?” यदि आपकी भावनाएँ कुछ और तीव्र हों, तब यह प्रयास करिए: ”मुझे एक अपराध स्वीकार करना है: मैं आपके बारे में सोचने से रुक ही नहीं पाती हूँ। मुझे लगता है कि आप सचमुच में आकर्षक हैं और मज़ेदार भी। शायद आप भी ऐसा ही महसूस करते हों? यदि ऐसा है, तब चलिये कभी कहीं बाहर चला जाये ताकि हम लोग एक दूसरे को कुछ और अच्छी तरह से जान सकें।“ यदि उसकी भावनाएँ वैसी ही न हों, तब उसके पास दुर्भाग्य से यह अवसर होता है कि वह ऐसा ढोंग करके आपके टेक्स्ट्स की उपेक्षा कर सके, कि उसे तो वे कभी मिले ही नहीं। इस संभावना के लिए भी तैयार रहिए। और उन अटपटे पलों के लिए भी तैयार रहिए जो कि तब आएंगे जब आप बाद में कहीं उससे अनायास ही मिल जाएँ। आपको ऐसा ढोंग करना होगा जैसे कि आपने कभी उनको भेजा ही नहीं, या आपको इतनी हिम्मत जुटानी पड़ेगी कि आप टेक्स्ट संदेशों और अपनी भावनाओं के संबंध में उस व्यक्ति का सामना कर सकें। यदि आप उसके मित्रों के निकट हैं तब आप किसी ऐसे को चुन सकती हैं जिस पर आप अपनी भावनाओं के लिए विश्वास कर सकें। वे शायद आपको बता सकें कि क्या उनका मित्र भी वैसा ही महसूस करता है। और आपका संदेश पहुंचाने में तो वे तनिक भी नहीं हिचकिचाएँगे। किसी पुरुष को अपनी चाहत के संबंध में सूचित करने का पहला कदम है, कि वह जो भी कहता या करता है उस पर अपना ध्यान ईमानदारी से प्रदर्शित किया जाये। चाहे आप उसके साथ अकेली घूम फिर रही हों या समूह में, आपको यह दिखाने का समुचित अवसर मिलेगा कि आप उसे पसंद करती हैं।  यदि आपको उसके साथ अकेले में बातें करने का अवसर मिल जाये तो उसके बारे में और अधिक जानने के लिए, उससे प्रश्न पूछिये। परंतु प्रयास यह करिए कि आप उसे प्रश्नों से ऐसे घेर ही न डालें, जिससे लगने लगे कि आप साक्षात्कार कर रही हैं। जब आप बातें कर रही हों, तब प्रश्नों का प्राकृतिक बहाव बना रहने दीजिये। आप शुरू में पूछ सकती है, “तब आप मज़े लेने के लिए क्या करते हैं?” या यदि आप कहीं बाहर हैं कॉफी शॉप या ऐसी ही किसी जगह पर, “क्या आप अक्सर यहाँ आते हैं?” यह कहने के स्थान पर कि, “अपने बारे में कुछ बताइये” स्पष्ट प्रश्न पूछिये। और उनका केंद्र बिन्दु हलके फुलके विषयों या सीधी सादी चीजों पर ही रखिए। उससे, उसके कार्य, पसंदीदा संगीत, प्रिय भोजन या पसंदीदा खेल की टीम के संबंध में पूछिये। यदि आप किसी समूह में हों तब औरों की अपेक्षा उस पर अधिक ध्यान दीजिये। वैसे आप यह तो नहीं चाहेंगी कि ऐसी अटपटी स्थिति उत्पन्न हो जाये जिसमें लगने लगे कि उसके अलावा समूह में कोई और है ही नहीं, यह दिखाने के लिए कि आपका ध्यान उस पर ही है, उसके निकट ही मंडराती रहिए और अपना रुख उसी की ओर रखिए। समूह की बातचीत में सम्मिलित तो रहिए, परंतु जब वह कुछ कहे तो उस पर प्रतिक्रिया व्यक्त करने और उसके चुटकुलों पर हंसने का प्रयास अवश्य करिए। यदि आप उससे भली भांति बातचीत करने का अवसर प्राप्त कर चुकी हैं तथा उससे सवाल जवाब भी कर चुकी हैं, तब तो आपको पता होना चाहिए कि उसकी रुचियाँ क्या हैं तथा वह कहाँ कहाँ जाता है। क्या वह किसी संगीत सभा का सदस्य है अथवा कोई खेल खेलता है? क्या आप जानती हैं कि उसकी प्रिय टीम कौन सी है? सप्ताहांत में वह किस रैस्टौरेंट में जाना पसंद करता है?   यदि वह बताता है कि वह स्थानीय खेल कूद देखने के लिए जाता है, तब किसी मित्र को साथ लीजिये और खेल कार्यक्रम में उससे टकरा जाइए। फेसबुक पर उसको मित्र सूची में सम्मिलित कर लीजिये या ट्विट्टर पर उसको फॉलो करिए ताकि आप उसके सामाजिक कार्यक्रम से अवगत रह सकें। युगलों के ऐसे कार्यक्रमों में सम्मिलित होइए, जिनमें आपको भी आनंद आता हो, ताकि आपको वहाँ पर बिलकुल ही अनुपयुक्त न लगे। उसके मित्रों से यह जानने के लिए निकटता बढ़ाइए ताकि आप जान सकें कि वे समूह के रूप में अक्सर क्या करते हैं। जब किसी शाम के उनके कार्यक्रम को आप जान जाएँ, तब सुझाव दीजिये कि आपके कुछ मित्र भी उसमें सम्मिलित होंगे। इस प्रकार से योजना बनाने से यह उतना स्पष्ट नहीं लगेगा कि आप जान बूझ कर अपने पसंदीदा पुरुष के साथ समय बिताने का प्रयास कर रही हैं। यदि आप कमरे में उससे दूर खड़ी हों, तब उसे देखती हुई पकड़ी जाने का अवसर दीजिये। जब वह आपको पकड़ ले, तब कुछ पलों के लिए उसकी ओर देखते हुये मुसकुराती रहिए और फिर दूसरी ओर देखने लगिए। इसी प्रकार जब आप उसे खुद को देखते हुये पायेँ, तब उसकी ओर ऐसे मुस्कुराइए, जैसे कि आपको यह पसंद आ रहा हो। उसको उपहार दीजिये ताकि उसे लगे कि आप उसके संबंध में सोचती रहती हैं। यदि आप चतुर हैं तब आपको बहुत सारा या थोड़ा भी पैसा नहीं खर्चना होगा। कोई ऐसा उपहार चुनिये जो कि आपके अनुसार उसकी रुचि का हो या किसी ऐसे यादगार पल की याद दिलाने वाला हो जो आप दोनों ने साथ बिताया हो। आप उसके पसंदीदा खिलाड़ी की सिर हिलाने वाली गुड़िया भी खरीद सकती हैं। उसके लिए किसी ऐसे संगीत समारोह का टिकट खरीदिए, जो आप दोनों को पसंद हो। यदि आपकी शिल्पकला में रुचि हो तब आप आप पिक्चर फ्रेम की सज्जा कर सकती हैं और उसमें अपनी दोनों की तस्वीर लगा सकती हैं, या साथ बिताए हुये पलों का कोलाज भी बना सकती हैं। छेड़छाड़ करना, किसी पुरुष को यह पता चलने देने की एक मज़ेदार और स्पष्ट विधि है कि आप उसे पसंद करती हैं। इस विधि का उपयोग अन्य विधि के साथ साथ करना सर्वश्रेष्ठ परिणाम दे सकता है। आप उसे यह स्पष्ट संदेश देना चाहती हैं कि आप उसकी ओर आकृष्ट हैं और केवल मज़ाक में उससे छेड़छाड़ नहीं कर रही हैं।  जब आप उससे बातें करें तब उसकी ओर रुख करिए और उसी की ओर थोड़ा झुकी भी रहिए। इससे उसको पता चलता है, कि उस पर, आपका पूरा ध्यान है, और यदि दूसरे लोग भी उसके आसपास होंगे, तब उसके अहम को भी बढ़ावा मिलेगा। बातचीत के दौरान अधिक रसिक और चुलबुली दिखने के लिए, यूं ही हलके से उसे छू लीजिये। यदि हैलो कहने के बाद आप दोनों ही आलिंगन के लिए नहीं बढ़ते हैं तब कोमलता से उसकी बांह को छू लीजिये। अपनी बातचीत में उत्तेजना लाने के लिए आप उसके हाथ को पकड़ सकती हैं। मान लीजिये कि आपके पास उसे बताने के लिए कुछ अविश्वसनीय बात है। उत्तेजनापूर्वक आगे को झुकिए, और उसका हाथ छूते हुये कहिए, “और आपको विश्वास नहीं होगा कि फिर क्या हुआ!” जब आप उसको चिढ़ा रही हों या चुलबुलेपन में भी, आप उसके कंधों या घुटनों को भी छू सकती हैं। अंगुलियों के पोरों से उसके कंधे को हलके से धकेलते हुये आप कह सकती हैं, “आप तो बड़े वो हैं”। या उसको मज़ाकिया कहते हुये उसके घुटनों को छू लीजिये। किसी की आँखों में लंबे समय तक देखते रहना, तुरंत संबंध बनाने की एक विधि है। मगर कुछ सेकंडों से अधिक किसी की आँखों में देखते रहने के लिए बहुत हिम्मत चाहिए होती है। जब आप किसी से बातें कर रही हों, तब उसकी नज़रों में झांकना सरल होता है। जब आप उससे बात कर रही हों या जब वह आपसे बात कर रहा हो तब उसकी आँखों में कम से कम 7 सेकंडों के लिए लगातार देखती रहिए। आप इधर उधर देख सकती हैं, मगर जब वह अपने बचपन के पालतू पशु के बारे में कोई कहानी सुना रहा हो, तब झुक कर अपने फोन की ओर देखने से अथवा कमरे में इधर उधर देखने से वह जादुई पल नष्ट हो सकता है। अदाएं उसका ध्यान आकृष्ट करने के लिए और उसकी नज़रों को ललचाने के लिए होती हैं। आपको अपनी सारी पोशाकों को बदल डालने की आवश्यकता नहीं है। बस, जब आप उसके आसपास हों तब आप अच्छा दिखने का प्रयास करना होगा। अपने शारीरिक सौष्ठव का प्रदर्शन करने के लिए आप अधिक कसे हुये कपड़े पहन सकती हैं। अपनी शक्ल सूरत को मेकअप से सुधार कर, अपनी साज सज्जा को एक कदम और आगे बढ़ाइए। मगर अति मत करिए। आप स्पष्ट करना चाहती हैं, न कि अपनी वास्तविकता को छुपाना चाहती हैं। होंठों पर कोई धृष्ट रंग लगाइए, जैसे लाल, जो कि एक रसीला रंग है। और अपनी आँखों को कुछ विशेष दिखाने के लिए मसकरा तथा आई शैडो लगाइए। सामान्य प्रशंसा निम्न कोटि की लगती है और लगता है कि वह दिल से नहीं आ रही है। इस प्रकार से उसकी प्रशंसा करने के लिए, जिससे यह प्रदर्शित हो कि आप उसे पसंद करती हैं, उसके बारे में किसी विशिष्ट चीज़ की प्रशंसा करिए। कुछ उदाहरण हैं: “यह कमीज़ आप पर निश्चय ही जंच रही है।“ “आप शानदार ड्रमर हैं। आपको बजाते हुये देख कर मुझे बहुत अच्छा लगा।“ अपनी सराहना को थोड़ा छेड़छाड़ वाला बनाने के लिए उसके निकट जाइए और बातें करते समय आवाज़ धीमी रखिए। उसको ऐसे टेक्स्ट्स भेजिये जिससे उसको लगे कि आप उसके बारे में सोचती हैं। आप उसको कितनी अच्छी तरह से जानती हैं और वह किस प्रकार का व्यक्ति है, उस पर यह निर्भर करेगा कि आप उसको दिन में कितने टेक्स्ट भेजेंगी क्योंकि दिन भर टेक्स्ट भेज भेज कर आप उसको रुष्ट तो नहीं करना चाहेंगी। सुबह सुबह गुड मॉर्निंग का टेक्स्ट भेज कर और शुभ दिन की कामना भेज कर उसको हलका फुल्का ही रखिए। आप उसको कोई चुटकुला या उसकी रुचि के किसी तथ्य, जो कि अभी हाल ही में आपको पता चला हो, के संबंध में भी टेक्स्ट भेज सकती हैं। और आप उसकी सराहना भी कर सकती हैं। यदि आप उससे बस पिछली शाम को ही मिली हों, तब आप कह सकती हैं, ”कल शाम को मुझे बहुत अच्छा लगा” या “आप पर नीला रंग बहुत फबता है।”
उससे पूछिये कि क्या वह अभी अकेला है: उसको सीधे सीधे बताइये कि आप कैसा महसूस करती हैं: उसे डेट पर बाहर चलने का आमंत्रण दीजिये: टेक्स्ट से उसे अपनी भावनायेँ बताइये: उसके किसी मित्र को बताइये कि आप कैसा महसूस करती हैं, और उस मित्र को ही इस संदेश को उस तक पहुंचाने दीजिये: उस पर पूरा ध्यान दीजिये: किसी समारोह में उससे टकराने का प्रबंध करिए: मुस्कुराइए और उससे नज़रें मिलाइए: उसे उपहार खरीद कर दीजिये: हावभाव प्रदर्शन से छेड़छाड़ करिए: बातचीत करते समय नज़रें मिलाये रहिए: प्रभावित करने के लिए पोशाक पहनिए: उसकी प्रशंसा करके छेड़िए: टेक्स्ट के माध्यम से छेड़छाड़ करिए:
https://www.wikihow.com/Tell-a-Man-You-Like-Him https://www.wikihow.com/Tell-a-Man-You-Like-Him https://www.wikihow.com/Tell-a-Man-You-Like-Him
Telling a Man You Like Him Showing a Man You Like Him Flirting to Let a Man Know You Like Him